RAKASTETTU KAIKESTA HUOLIMATTA Birger Skoglund
Ota takaisin kadottamasi viitta
Tervetuloa kuulemaan hyviä sanoja.
Sanoja Jumalalta, jotka Pyhä Henki haluaa tehdä eläviksi sinulle, -
joka katsot tätä ohjelmaa.
Kädessäni on Raamattu.
Se on Jumalan erehtymätön ilmoitus koko ihmiskunnalle.
Olen Birger Skoglund. Haluan jakaa sen fantastisen sanoman kanssasi.
Luen siitä sinulle mielelläni.
Otan erillisen jakeen tietystä yhteydestä.
Päivän teemana on Ota menettämäsi viitta takaisin.
1. Moos. 37:8: -
"... veljensä sanoivat hänelle: -
'Sinäkö tulisit meidän kuninkaaksemme...?'
Ja he vihasivat häntä vielä enemmän -
hänen uniensa ja puheidensa tähden."
Kertomus nuoresta Joosefista on ihana ja jännittävä.
Hän on siinä vaiheessa vain 17-vuotias.
Hän aavisti, että ikuisella Jumalalla oli hänelle tarkoitus.
Raamatussa häntä kutsutaan unennäkijäksi, -
eivätkä hänen unensa olleetkaan merkityksettömiä.
Joosef oli lempivaimon ensimmäinen poika.
Hän oli nöyrä ja rakkaudellinen.
Lisäksi hän oli vielä hyvin ymmärtäväinen.
Hän oli vielä unennäkijä, eivätkä unet olleet mitä tahansa unia.
Jumala oli antanut ne hänelle tiettyä tarkoitusta varten.
Hän sai kokea hyvin erityislaatuista isän rakkautta.
Joosefin isä Israel rakasti Joosefia enemmän -
kuin muita veljiä.
Hän oli nimittäin saanut Joosefin erittäin vanhana.
Rakkauden osoituksena hän ompe- lutti Joosefille pitkän ihokkaan.
Se oli hyvin käytännöllinen ja myös näytti upealta.
Joosefin elämäntarina opettaa meille tiettyjä asioita.
Hänen elämässään oli kyse paljon enemmästä -
kuin vanhempien tekemistä mahdollisista virheistä.
Tosi hurskaus tuo esiin rakastettavuutta.
Ja Joosef oli Jaakobin pojista kaikkein rakastetuin.
Hänen tarinansa kuvaa Jumalan ja ihmisen välistä suhdetta, -
sinun ja Jumalan välistäsi tarinaa.
Joosefin tarina on ainutlaatuinen.
Hän oli kuullut Jumalan puheen aikaisin.
Hän alkoi aavistaa, mitä suurta Jumalalla oli mielessään.
Hänen veljensä eivät halunneet eivätkä voineet ymmärtää häntä.
Kun Joosef sai kauniin vaatteensa, veljet tulivat kateellisiksi.
Ja vielä enemmän he kadehtivat, kun hän alkoi kertoa unistaan.
Yhtenä päivänä hän kertoi nähneensä merkillisen unen.
"Sidomme lyhteitä pellolla, ja minun lyhteeni nousi ylös.
Teidän lyhteenne kumarsivat minun lyhdettäni."
Veljet kysyivät: "Tulisiko sinusta meille kuningas?"
Alkaisitko sinä määrätä meitä?" Ja he vihasivat häntä.
Eikä asiaa yhtään paranna, kun Joosef kertoo seuraavan unen: -
"Näin miten aurinko, kuu ja tähdet kumartuivat eteeni."
Jopa hänen isänsä hiukan varoitti häntä tuon kaltaisista unista.
Silti isä taltioi unen mieleensä ja ajatteli sitä päivin ja öin.
Joosefin isältään saama ihokas osoitti tietyn asian.
Isä aavisti, -
että Jumala käyttäisi Joosefia enemmän kuin muita.
Mutta eräänä päivänä musertuvat unelmat.
Isä lähettää 17-vuotiaan veljiensä luo.
He suunnittelevat hänen tappamistaan.
Suunnitelma ei toteutunutkaan.
Veljet heittivät hänet kaivoon ja myivät hänet kauppamiehille.
He repivät häneltä viitan pois tuhrivat sen eläimen verellä.
He vievät sen isälle ja kertovat löytäneensä sen pellolta.
Tarkista, onko se poikasi.
Isä tulee epätoivoiseksi.
Palataan Joosefiin. Yhtäkkiä unelmat ovat piloilla.
Hän ehkä miettii, missä Jumala on.
"Minähän sain unia. Elämälläni piti olla suunnitelma.
Nyt olen menossa Egyptiin.
Midianilaiset ostivat minut 20 hopeasekelillä.
Mitä tulevaisuus tuo?"
Ehkä tämä puhuttelee sinua, joka istut ruudun ääressä.
Mietit, miten sinun unelmillesi kävi.
Tunnistatko itsesi Joosefin elämästä? Unelmat särkyivät.
Ajattele, että Jumala valvoo unelmiesi toteutumista.
Minusta on äärettömän jännittävää, että saan näin puhua sinulle, -
jonka unelmat ovat särkyneet.
Sinun unelmasi oli kuin haihtuva saippuakupla, -
kaunis katsella kaikissa sateenkaaren väreissä.
Yhtäkkiä joku pisti kuplaasi reiän, ja se haihtui.
Joosef saapuu Egyptiin.
Siellä midianialaiset myyvät hänet Potifar-nimiselle miehelle.
Potifar mielistyy nuorukaiseen.
Hän huomaa, että Jumala on Joosefin kanssa.
Potifar uskoo Joosefin haltuun koko kotinsa.
"On vain yksi asia, johon et saa koskea, ja se on vaimoni."
Joosef suoriutuu tehtävistään loistavasti.
Potifar lahjoittaa hänelle uuden puvun, -
ehkä yhtä kauniin kuin isältään kerran.
Ehkä se oli aivan yhtä kuninkaallinen kuin isän antama.
Se ei ollut ihan Jumalan ajatus,
mutta Joosef koki, että nyt asiat alkoivat taas sujua.
Jumalalla oli Joosefille suurempi suunnitelma.
Kun Joosef palvelee Potifarin isossa kodissa, -
Potifarin vaimo tarraa kiinni Joosefiin ja pyytää: -
"Makaa kanssani. Mieheni on poissa. Ei meitä nähdä."
Mutta Joosefilla oli näky tallella.
Hän pakenee Potifarin vaimon kynsistä.
Potifarin vaimo tarraa Joosefin viittaan, -
ja tämä menettää viittansa toisen kerran.
Jälleen kerran unelma musertuu.
Jälleen kerran hän joutuu vaikeuksiin.
Hänet heitetään vankilaan.
Väärin perustein hän joutuu egyptiläiselle vankileirille.
Siellä hän saa olla muitten vankien seurassa.
Vaikeuksissakin hän säilyttää nuoruutensa unelman.
Siinä vaiheessa hän on parikymppinen.
Hän säilyttää unelmansa.
Saanko kysyä sinulta rakkaudella erästä asiaa?
Pidätkö sinä kiinni unelmistasi?
Kestävätkö sinun unelmasi, -
vaikka ihmiset tai olosuhteet ovat kuluttaneet viitan päältäsi?
Vankilassa Joosef on kolme pitkää vuotta.
Jälleen kerran Joosef näyttää kunnollisuutensa.
Eräänä aamuna hän kuulee samassa vankilassa olevien -
faaraon juomanlaskijan ja leipurin kertovan unistaan.
He miettivät, mitä unet voisivat tarkoittaa.
Jumala oli puhunut Joosefille siihen mennessä jo monesti.
Hän tietää, mitä unet tarkoittavat.
Hän sanoo leipurille, että tämä teloitetaan.
Mutta juomanlaskija saa toisenlaisen selityksen: -
"Faarao armahtaa sinua, ja sinut nimitetään takaisin virkaasi.
Kun menet faaraon luo, muista minut ja kerro minusta.
Kerro että minut on viattomana teljetty vankilaan."
Faaraon palvelija lupaa tehdä niin.
Kun unet toteutuvat Joosefin selitysten mukaan, -
juomanlaskija vapautetaan ja leipuri teloitetaan.
Juomanlaskija unohtaa saamansa avun.
Hän ajattelee vain omaa uutta onneaan, -
kunnes faarao järkyttyy ikävistä unista.
Hän näki unta 7 lihavasta ja 7 laihasta lehmästä.
Hän kysyi unenselittäjiltään, mitä uni tarkoitti.
Kukaan ei pystynyt selittämään unta faaraolle.
Silloin juomanlaskija muistaa, -
miten näki unta vankilassa ollessaan.
Hän muistaa nuoren heprealaisen, joka oli syyttömänä vangittuna.
Hän sanoo faaraolle: -
"Olin vankilassa, kun olit minulle vihainen.
Siellä oli silloin heprealainen, joka selitti uneni.
Jumala oli hänen kanssaan."
Joosef haetaan faaraon hoviin.
Hän kuuntelee unen ja pyytää Jumalalta ymmärrystä -
ja viisautta unen selittämiseen.
Jumalan Henki on nuoren Joosefin kanssa.
Hän sanoo faaraolle, -
että 7 lihavaa lehmää tarkoittavat -
7 lihavaa vuotta Egyptille.
Silloin sadot ovat suurempia kuin koskaan.
Silloin tulee hyvät vuodet.
7 laihaa lehmää tarkoittavat 7 laihaa vuotta.
Silloin mikään ei kasva.
Nyt Joosefin vanhat unet alkavat toteutua.
Kun oli nähnyt unta lyhteistä, auringosta, tähdistä ja kuusta, -
hän oli aavistanut, että Jumalalla on hänelle suurempi tarkoitus.
Faarao kysyy, mitä hänen tulisi tehdä 7 lihavan vuoden aikana.
Joosef kehottaa häntä varastoimaan aittoihin nälkävuosien varalta.
Näin kansa pysyy hengissä.
Samana päivänä, kun Joosef oli selittänyt faaraon unet, -
hänet ylennetään faaraon lähimmäksi neuvonantajaksi.
Jälleen hän saa viitan, mutta tällä kertaa todella kuninkaallisen.
Nyt hän on uransa huipulla -
ja sitä paitsi Jumalan ikuisissa tarkoitusperissä.
Uskallan väittää, että Jumalalla on myös sinun elämällesi tarkoitus.
Hän haluaa, että saat elämääsi -
hänen tarkoittaman siunauksen.
Jotkut teistä, rakkaat ystävät, olette ehkä kadottaneet unelmanne.
Ei elämästä tullut sellaista, kun olit ajatellut.
Olet alkanut uskoa, että kaikki on mennyttä.
Ei ole enää mahdollisuutta saada uutta elämää.
Kuuntele, mitä sanon.
Jumala on laittanut sinuun ikuisuuden -
ja antanut sinulle kutsumuksen.
Jumala on kutsunut sinut yhteyteen kanssaan.
Hän antoi sinun iloita unelmistasi -
ja antamistaan näyistä.
Se Jumala edelleen seisoo takanasi ja haluaa unelman toteutuvan, -
vaikka elämä vaikuttaisi yhtä repaleiselta ja likaiselta -
kuin Joosefin elämä vankilassa.
Ehkä sinusta tuntuu, että virut kaikkein syvimmässä kaivossa -
etkä koskaan pääse pois.
Vaikka kokisit olevasi kuin Joosef, kun hänet vietiin Egyptiin, -
Jumala, joka sinua valvoo, auttaa sinua.
Hän on tänään lähelläsi ja haluaa sinut uudistaa.
Hän on nytkin lähelläsi ja haluaa siunata sinua.
Niin monesti olen seissyt tai istunut -
ihmisten kotona median kautta ja todistanut Jeesuksesta.
Sadat ihmiset ovat kertoneet, -
miten he ovat yhtäkkiä huomanneet Jumalan olevan lähellä.
Herra näkee sinut, missä sitten oletkin.
Niin on kirjoitettu Psalmiin 139.
Hän on sinua lähellä -
ja haluaa antaa sinulle kutsumuksen viitan uudestaan.
Jumala on tarkoittanut, -
että saisit kokea sitä iloa ja turvallisuutta, -
jota Jumala-suhde voi antaa.
Olen vakuuttunut siitä, ettei Joosef vaikeuksienkaan keskellä -
ikinä menettänyt uskoaan Jumalaan.
Lapsuuden opetukset säilyivät hänen sydämessään.
Hän ymmärsi, että Jumala, joka kerran oli hänelle puhunut, -
oli voimallinen vapauttamaan hänet ja asettamaan ennalleen.
Tänään saat kokea, miten sinut asetetaan ennalleen.
Juuri tässä hetkessä voi ilo täyttää sisimpäsi.
Tajuat yhtäkkiä, -
että Jumala antaa unelmallesi uuden elämän.
Älä ollenkaan hämmästy, jos Jumala yhtäkkiä avaa ovet, -
jotka ovat olleet kiinni.
Olet voinut kolkutella oville kyyneleet silmissäsi.
Katseesi on etsinyt elävää Jumalaa.
Sinusta tuntuu, että turhaan olet hakannut ovea.
Mutta tänään ja tässä hetkessä -
hän haluaa avata ovet sinulle.
Nälänhätä tulee myös Joosefin kotimaahan.
Eräänä päivänä saapuvat Joosefin veljet.
Silloin on hienoa nähdä, ettei Joosef ole kostonhaluinen -
vaan antaa veljilleen anteeksi.
Pian hänen vanha isänsä onkin jo siellä, -
ja saa kokea jotain ainutlaatuista: poika elää.
Se mistä hän on kuvitellut, onkin todellisuutta.
Joosef ei pelasta vain Egyptin kansaa -
vaan myös omansa.
Kun Jumala uudistaa sinut, sinäkin saat olla siunaukseksi, -
kuten hän on suunnitellut.
Voi kun voisin puhua sisimpääsi elävän uskon, -
niin että sydämesi alkaa värähdellä turvallisuudesta ja rakkaudesta.
Kunpa Jumalan huolenpito saisi levittää yllesi, -
uuden kutsumuksen värikkään, kirkkauden viitan.
Sinut palautetaan ennalleen.
Olet Jumalan iankaikkisilla käsivarsilla.
Sen Jumala lupaa sinulle, ja lupaus pitää.
Siksi voit tuntea olosi varmaksi.
Saat maistaa Jumalan yhteyttä, -
jota sinulla on ollutkin, vaikkei se olekaan saanut kukoistaa.
Nyt Jumala haluaa, että ympärilläsi alkaa kukkia -
ja että vesipurot alkavat solista ympärilläsi.
Saat juhlia Herran Sebaotin nimessä.
Näin haluan toivottaa kaikille Jumalan rikasta siunausta -
hänen lämmintä rakkauttaan.
Tule hänen yhteyteensä, niin elämäsi muuttuu.
Jumala sinua siunatkoon!
Haluan rukoilla lyhyesti.
Isä siunaa kaikkia niitä, jotka ovat nähneet tämän ohjelman.
Anna kirkkautesi täyttää ne, jotka ovat kadottaneet viittansa.
Nosta heidät ylös jälleen.
Herra kiitän kaikista siunauksistasi.
Jos luoksesi tulee joku, joka on ollut kauan poissa, -
anna ilosi koskettaa heitä.
Jos joku haluaa tulla lapseksesi, -
päästä hänet sinun sydämellesi. Jeesuksen nimessä. Aamen.
Suomennos: Margit Ingelius